جېميني

جېميني يا جيميني ( چې پخوانی نوم يې بارد  وو، يو خبري روباټ دی چې د گوگل شرکت له خوا رامنځته شوی دی.
دا د خبرواترو روباټ د لامدا ژبې په اساس رامنځته شوی دی او چټ جي پي ټي سيال گڼل کيږي.
گوگل هيله لري چې ډېر ژر به د مصنوعي ځيرکتيا برخه کې يو نوی وېب پلټونکی وړاندې کړي چې د پوښتنې او ځواب په بڼه به په ډېر ښه ډول کار کوي، په داسې حال کې چې د مصنوعي ځيرکتيا برخه کې امريکايي شرکت چټ جي پي ټي په ډېرو محدودو لارښوونو تکيه کوي.

 شاليد 
د ۲۰۲۳ز کال په نومبر کې اوپن ای آی چټ جي پي ټي بازار ته وړاندې کړ چې د چټ جي پي ټي -۳ کورنۍ د لويوژب‎بېلگو لاندا (LLMs) پربنسټ چلېدونکی خبري بوټ دی.
چټ جي پي ټي ډېر ژر په ټوله نړۍ کې لکه د يو ويروس خپور شو او د ټولې نړۍ پام يې ځانته راواړاوه.
گوگل د چټ جي پي ټي له لوري ګوګل لټون ته د شوني گواښ څخه اندېښنه څرګنده کړه او څو بېلابېلې ډلې يې د مصنوعي ځيرکتيا په برخه کې په دندو وگومارل.

ويل کيږي چې د ګوګل او الفابيټ اصلي شرکت اجرائيوي مدير سوندر پيچای گوگل ته د چټ جي پي ټي له لوري د گواښ خبرداری ورکړی وو، خو وروسته هغه دا خبره نيويارک ټايمز سره مرکه کې رد کړه.

يوه نادره کړنه دا وه چې د گوگل بنسټگران او شريکان لاري پيج او سرگي بري چې په ۲۰۱۹ ز کال کې يې د الفابيټ شرکت اجرايوي رييسانو په توگه له خپلو دندو استعفا ورکړې وه، د چټ جي پي ټي راوتلو سره سم بياځلي په يوه بېړنۍ غونډه کې برخه واخيسته او په دې يې بحث وکړ چې څنگه د چټ جي پي ټي ځواب څنگه ووايي.

برن د ۲۰۲۳ ز کال د فېبرورۍ مياشت کې وروسته له څو کلونو يوځل بيا گوگل کوډ ته د لاسرسي غوښتنه وکړه.

گوگل په ۲۰۲۱ ز کال کې د لامدا يوه لومړنۍ بېلگه LLM چمتو کړه
چې عامو خلکو ته خپره نه شوه.
کله چې په يوه ټول اړخيزه غونډه کې وپوښتل شول چې ايا لامدا به د گوگل له لوري د چټ جي پي ټي سيالي وکړای شي، نو سوندر پيچای او د گوگل مصنوعي ځيرکتيا مشر جېف ډين وويل په داسې حال کې چې لامدا له چټ جي پي ټي سره ډېرې ورته وړتياوې لري او گوگل له اوپن ای آی څخه ډېر لوی دی، نو دا وخت نبايد موږ يو داسې اقدام ترسره کړو، چې د گوگل د شهرت له منځه تللو سبب وګرځي.
د ۲۰۲۳ ز کال د جنورۍ مياشت کې د گوگل برين خورلڼي شرکت ډيپ ماينډ اجرايوي رييس ډيميس هسابيس چټ جي پي ټي سره د سيالۍ لپاره د هغه د سيال په اړه اشاره وکړه
او د گوگل کارمندانو ته يې لارښوونه وکړه چې د چټ جي پي ټي سيال پروژې چارې لا گړندۍ کړي. او په کلکه د "اپرينټيس بارډ" او نورو خبري بوټونو ازموينې ترسره کړي.
د فېبرورۍ مياشت کې سوندر پيچای د گوگل درې مياشتني عايد پانگوالو غوښتنې جريان کې د شرکت پانگوالو ته ډاډ ورکړ چې شرکت پلان لري چې د لامدا وړتياوې او غوښتنليکونه پراخه کړي.
 خپرېدو نېټه 
گوگل د ۲۰۲۳ ز کال د مارچ په ۲۱ مه د بارډ په لږې وړتيا لاسرسی پرانيست، چې د متحده ايالاتو او انگلستان کارنانو کولای شول چې تملړ کې يوځای شي.
د مايکروسافټ بينگ چټ د چلند برعکس، بارډ يو خپلواک وېب کاريال دی چې يو ليکبکس او يوه خبرتيا لري چې شايد چټ بوټ ناسم يا ښکنځونکي مالومات راښکاره کړي چې د گوگل د اند استازيتوب نه کوي  له هغې وروسته هرې پوښتنې ته درې ځوابونه وړاندې کيږي او له کارنانو غوښتنه کيږي چې د هر ځواب ګټورتوب اړوند خپل اند وليکي.
د گوگل مرستيالانو سيسي هسياو او ايلي کولينز بارډ د گوگل لټونکي بشپړوونکی وباله او ويې ويل چې شرک تدا کار د ګټې ترلاسه کولو په موخه نه دی وړاندې کړی.
په هغه کسانو کې چې مخکې لاسرسی ورکړلی شوی وو، ټول هغه کارنان وو چې په گوگل پيکسېل سوپر فينز وفادارۍ سيالۍ کې يې نومليکنه کړې وه ترڅنګ يې د پيکسېل او نېسټ ډيوايسېس او گوگل ون ملاتړي شامل وو.
بلاخره د ۲۰۲۳ز کال د فېبرورۍ په ۲۶ مه خپور شو چې د نړۍ په گڼو ژبو د عامه کارنانو د لاسرسي وړ دی.
گوگل د ۲۰۲۳ ز کال د جولای په ۱۳ مه نېټه اعلان وکړ چې د بارډ خبري باټ د نړۍ په ۴۶ ژبو د لاسرسي وړ دی.

 سرچينې